Document ID: 32014D0207

KOMISJONI RAKENDUSOTSUS,
11. aprill 2014,
tippdomeeni.eu registri määramise kohta
(EMPs kohaldatav tekst)
(2014/207/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. aprilli 2002. aasta määrust (EÜ) nr 733/2002 tippdomeeni.eu kasutuselevõtu kohta, (1) eriti selle artikli 3 lõike 1 punkti b,
ning arvestades järgmist:
(1)
Pärast osalemiskutse avaldamist Euroopa Liidu Teatajas peaks komisjon määrama registri, kellele usaldatakse tippdomeeni.eu korraldamine, haldamine ja juhtimine.
(2)
2003. aastal määras komisjon otsusega 2003/375/EÜ (2) tippdomeeni.eu registriks mittetulundusühenduse European Registry for Internet Domains (edaspidi „EURid”). Komisjon sõlmis EURidiga lepingu, milles määrati kindlaks tingimused, mille alusel komisjon kontrollib, kuidas register tippdomeeni.eu korraldab, haldab ja juhib. Viieaastase tähtajaga lepingule kirjutati alla 12. oktoobril 2004 ning 2009. aastal pikendati lepingut veel viieks aastaks. Lepingu kehtivus lõpeb 12. oktoobril 2014.
(3)
Komisjon avaldas 14. mail 2013Euroopa Liidu Teatajas osalemiskutse (2013/C 134/06) ja koos sellega komisjoni deklaratsiooni oma ülesannete kohta kontrollida tippdomeeni.eu korraldamist, haldamist ja juhtimist registri poolt (2013/C 134/05). Osalemiskutses öeldi, et oodatakse taotlusi organisatsioonidelt, kes soovivad saada registriks, kellele usaldatakse tippdomeeni.eu korraldamine, haldamine ja juhtimine.
(4)
Osalemiskutse tähtpäev oli 20. juunil 2013. Laekus vaid üks taotlus, mille esitas EURid.
(5)
Osalemiskutses sätestatud nõuetelevastavuse kriteeriumidel ja valikukriteeriumidel põhinev hindamine toimus 25. juulil 2013.
(6)
Hindajad vaatasid taotluse läbi ja koostasid taotluse kohta eri (individuaalseid ja kollektiivseid) hindeid sisaldava tulemustabeli vastavalt kutse punktis 4 sätestatud hindamissüsteemile, võttes sealjuures arvesse taotluse üldist kvaliteeti võrreldes valikukriteeriumidega. Hindajad leidsid, et EURidi taotlus vastas iga kriteeriumi puhul miinimumnõuetele. Komisjon vaatas läbi hindajate järeldused ja toetab selle põhjal nende otsust.
(7)
Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2002/21/EÜ (3) artikli 22 lõike 1 alusel loodud sidekomitee arvamusega,
ON VASTU VÕTNUD KÄESOLEVA OTSUSE:
Artikkel 1
European Registry for Internet Domains (EURid) on tippdomeeni.eu register, kellele usaldatakse tippdomeeni.eu korraldamine, haldamine ja juhtimine.
Artikkel 2
Komisjon sõlmib vastavalt määruse (EÜ) nr 733/2002 artikli 3 lõike 1 punktile c EURidiga lepingu, milles määratakse kindlaks tingimused, mille alusel komisjon kontrollib, kuidas register tippdomeeni.eu korraldab, haldab ja juhib.
Leping sõlmitakse esialgu viieks aastaks ning selle kehtivust võib pikendada kaks korda, kummalgi korral kuni viieks aastaks.
Artikkel 3
Otsus 2003/375/EÜ tunnistatakse kehtetuks.
Artikkel 4
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 11. aprill 2014

Labels: 12